New York verban tatoes en lyfjuwele vir troeteldiere | Maroela Media
RT.com berig Andrew Cuomo, goewerneur van New York, het vroeër die week ŉ nuwe wetsontwerp onderteken wat binne 119 dae van krag sal wees. Volgens die nuwe wetsontwerp mag troeteldiere voortaan slegs in die teenwoordigheid van ŉ veearts en vir gesondheid- of identifiseringsdoeleindes gemerk word.
“Dit is dieremishandeling. Ek is trots daarop dat ek die wetgewing kon onderteken en vir eens en vir altyd ŉ einde kan bring aan die wrede en onaanvaarbare praktyke in New York,” het Cuomo gesê. Diegene wat die wet oortree kan tot $250 beboet word of tot 15 dae tronkstraf gevonnis word.
“Hoewel dit ondenkbaar is dat enigiemand hul hond of kat sal tatoeëer, wys ŉ vinnige internetsoektog dat dit ŉ groeiende tendens is onder sommige misleidende individue,” het Linda Rosenthal, ŉ lid van die New York-wetgewer, gesê.
Dankie daarvoor, moes lankal die wet ingestel het, dis ‘n skande hoe party diere verniel is met ‘juwele en tatoeering’ Dit moet regtig pynlik wees. Hoop die wet kan wereldwyd ingestel word